ਸੁਪਰੀਮ ਕੋਰਟ ਨੇ ਫੈਸਲਾ ਸੁਣਾਇਆ ਹੈ ਕਿ ਸਮਲਿੰਗੀਆਂ ਦੇ ਸਬੰਧ ਅਪਰਾਧ ਨਹੀਂ।

ਇੱਕ ਗੇਅ ਵਿਅਕਤੀ ਨਾਲ ਗੱਲਬਾਤ ਤੋਂ ਸਪਸ਼ਟ ਹੁੰਦਾ ਹੈ ਕਿ ਉਨ੍ਹਾਂ ਨੂੰ ਕਿਹੜੇ ਡਰ ਹਨ। ਜੇ ਸਮਾਜ ਵਿੱਚ ਉਨ੍ਹਾਂ ਦੇ ਜਿਨਸੀ ਰੁਝਾਣ ਨੂੰ ਕਬੂਲ ਨਹੀਂ ਕੀਤਾ ਜਾਂਦਾ ਤਾਂ ਉਨ੍ਹਾਂ ਦੀ ਜ਼ਿੰਦਗੀ 'ਤੇ ਇਸ ਦਾ ਕਿੰਨਾ ਅਸਰ ਪਏਗਾ। ਇਸ ਸ਼ਖਸ ਨੇ ਆਪਣਾ ਨਾਮ ਜਨਤਕ ਨਾ ਕਰਨ ਦੀ ਬੇਨਤੀ ਕਰਦਿਆਂ ਆਪਣੇ ਬਾਰੇ ਦੱਸਿਆ। 

ਮੈਨੂੰ ਅਹਿਸਾਸ ਹੋਇਆ ਕਿ ਜਦੋਂ ਮੈਂ 13 ਸਾਲ ਦਾ ਸੀ ਤਾਂ ਮੈਂ ਬਹੁਤ ਵੱਖਰਾ ਹਾਂ। ਮੈਂ ਇੱਕ ਪੂਰੀ ਤਰ੍ਹਾਂ ਵੱਖਰੇ ਕਿਸਮ ਦਾ ਪੋਰਨ ਲੱਭ ਰਿਹਾ ਸੀ ਜਿਸ ਬਾਰੇ ਸਕੂਲ ਜਾਂ ਦੋਸਤਾਂ ਵਿੱਚ ਖੁੱਲੇ ਤੌਰ 'ਤੇ ਚਰਚਾ ਨਹੀਂ ਹੁੰਦੀ ਸੀ।

ਮੈ ਇੱਕ ਬਹੁਤ ਹੀ ਧਾਰਮਿਕ ਪਰਿਵਾਰ ਵਿੱਚ ਪਲਿਆ ਸੀ। ਉੱਥੇ ਗੇਅ ਹੋਣਾ ਅਸਵੀਕਰਿਤ ਸੀ। 

ਮੈਂ ਇਸ ਨੂੰ ਇੱਕ ਸਮੱਸਿਆ ਦੇ ਤੌਰ 'ਤੇ ਦੇਖਿਆ ਅਤੇ ਉਮੀਦ ਜਤਾਈ ਕਿ ਇਹ ਭਾਵਨਾ ਦੂਰ ਹੋ ਜਾਵੇਗੀ। 

ਮੈਂ ਪੱਛਮੀ ਭਾਰਤ ਦੇ ਇਕ ਛੋਟੇ ਜਿਹੇ ਕਸਬੇ ਤੋਂ ਹਾਂ ਅਤੇ ਮੈਨੂੰ ਮੇਰੇ ਵਰਗਾ ਕੋਈ ਨਹੀਂ ਮਿਲ ਸਕਿਆ।

ਮੈਂ ਕਾਲਜ ਵਿੱਚ ਪੜ੍ਹਣ ਲਈ ਕਿਸੇ ਹੋਰ ਸੂਬੇ ਵਿੱਚ ਗਿਆ ਅਤੇ ਇਹ ਇੱਕ ਆਜ਼ਾਦ ਭਾਵਨਾ ਸੀ। ਕਾਲਜ ਵਿੱਚ ਮੇਰੇ ਤੋਂ ਸੀਨੀਅਰ ਇੱਕ ਮੁੰਡਾ ਗੇਅ ਹੱਕਾਂ ਬਾਰੇ ਕਾਫੀ ਖੁੱਲ੍ਹ ਕੇ ਬੋਲਦਾ ਸੀ।

ਮੈਂ ਉਸ ਨੂੰ ਇੱਕ ਵਾਰੀ ਲਿਖਿਆ ਸੀ ਅਤੇ ਉਹ ਕਾਫ਼ੀ ਮਦਦਗਾਰ ਸੀ। ਉਹ ਹੁਣ ਮੇਰੀ ਅਸਲੀਅਤ ਜਾਣਦਾ ਸੀ। 
ੇਅ ਡੇਟਿੰਗ ਐਪਸ ਦੱਸੀਆਂ ਅਤੇ ਮੈਨੂੰ ਹੋਰ ਲੋਕਾਂ ਨਾਲ ਮਿਲਣ ਵਿੱਚ ਮਦਦ ਕੀਤੀ। ਮੈਂ ਡੇਟਿੰਗ ਅਤੇ ਜਿਨਸੀ ਸਬੰਧ ਬਣਾਉਣ ਦੀ ਸ਼ੁਰੂਆਤ ਕੀਤੀ। 

'ਦੋਸਤਾਂ ਨੂੰ ਦੱਸਿਆ ਗੇਅ ਹਾਂ'

ਹੋਸਟਲ ਵਿੱਚ ਇੱਕੋ ਮੁੰਡੇ ਨੂੰ ਦੋ ਵਾਰੀ ਮਿਲਣ ਨਾਲ ਮੈਨੂੰ ਅਹਿਸਾਸ ਹੋਇਆ ਕਿ ਮੈਂ ਆਮ ਮੁੰਡਾ ਨਹੀਂ ਹਾਂ। ਗਰਮੀਆਂ ਦੇ ਦਿਨ ਸਨ ਅਤੇ ਮੈਂ ਦੋਸਤਾਂ ਨਾਲ ਦੁਪਹਿਰ ਨੂੰ ਖਾਣਾ ਖਾਣ ਗਿਆ। 

ਖਾਣੇ ਤੋਂ ਬਾਅਦ ਅਸੀਂ ਕਾਲਜ ਵਾਪਸ ਜਾ ਰਹੇ ਸੀ ਅਤੇ ਮੈਂ ਉਨ੍ਹਾਂ ਨੂੰ ਕਿਹਾ ਕਿ ਉਨ੍ਹਾਂ ਨੂੰ ਕੁਝ ਦੱਸਣਾ ਹੈ।

13 ਸਾਲ ਦੀ ਉਮਰ ਵਿੱਚ ਇੱਕ ਸ਼ਖਸ ਨੂੰ ਅਹਿਸਾਸ ਹੋਇਆ ਕਿ ਉਹ ਗੇਅ ਹੈ। (ਸੰਕੇਤਿਕ ਤਸਵੀਰ)

ਮੈਂ ਪਹਿਲਾਂ ਨਹੀਂ ਸੋਚਿਆ ਸੀ ਕਿ ਕੀ ਕਹਾਂਗਾਂ। ਮੈਂ ਅਜਿਹਾ ਕਰਨ ਤੋਂ ਡਰਦਾ ਸੀ। ਉਨ੍ਹਾਂ ਵਿੱਚੋਂ ਇੱਕ ਮੁੰਡੇ ਨੇ ਮੈਨੂੰ ਪੁੱਛਿਆ ਕਿ ਕੀ ਕਹਿਣਾ ਚਾਹੁੰਦਾ ਹਾਂ। 

ਮੈਂ ਉਨ੍ਹਾਂ ਨੂੰ ਕਿਹਾ ਕਿ ਮੈਂ ਕਿਸੇ ਚੀਜ਼ ਬਾਰੇ ਸੋਚ ਰਿਹਾ ਸੀ ਪਰ ਮੈਨੂੰ ਯਕੀਨ ਨਹੀਂ ਸੀ। ਉਨ੍ਹਾਂ ਵਿੱਚੋਂ ਕੁਝ ਫਿਕਰਮੰਦ ਲੱਗੇ। ਮੈਂ ਬੋਲਣ ਤੋਂ ਡਰ ਰਿਹਾ ਸੀ। 

ਉਨ੍ਹਾਂ ਕਿਹਾ, "ਕੀ ਕਹਿਣਾ ਹੈ?" ਦੂਜੇ ਦੋਸਤ ਨੇ ਕਿਹਾ, "ਸਾਨੂੰ ਦੱਸਦੇ।" ਮੇਰੇ ਮੂੰਹੋਂ ਨਿਕਲਿਆ, "ਮੈਂ ਗੇਅ ਹਾਂ।" 

ਉਨ੍ਹਾਂ ਵਿੱਚੋਂ ਇੱਕ ਦੋਸਤ ਨੇ ਆਪਣੇ ਹੱਥਾਂ ਨਾਲ ਆਪਣਾ ਮੂੰਹ ਘੁੱਟ ਲਿਆ। ਦੂਜਾ ਦੋਸਤ ਆਇਆ ਤੇ ਮੈਨੂੰ ਗਲੇ ਲਾ ਲਿਆ ਅਤੇ ਕਿਹਾ ਕਿ ਉਨ੍ਹਾਂ ਨੂੰ ਪਹਿਲਾਂ ਹੀ ਸ਼ੱਕ ਸੀ। 

ਫਿਰ ਸਾਰਿਆਂ ਨੇ ਮੈਨੂੰ ਕਿਹਾ ਕਿ ਇਹ ਸਭ ਠੀਕ ਹੈ। ਕੋਈ ਵੱਡੀ ਗੱਲ ਨਹੀਂ ਹੈ। 

ਮੈਨੂੰ ਯਾਦ ਹੈ ਕਿ ਅਸੀਂ ਸਾਰੇ ਫਿਰ ਇੱਕ ਪਾਰਕ ਵਿੱਚ ਬੈਠੇ ਅਤੇ ਇੱਕ ਘੰਟਾ ਗੱਲਬਾਤ ਕੀਤੀ। ਉਨ੍ਹਾਂ ਲਈ ਇਹ ਇੱਕ ਵੱਡਾ ਪੱਲ ਸੀ। 

ਉਨ੍ਹਾਂ ਨੂੰ ਪਹਿਲਾਂ ਕਿਸੇ ਨੇ ਕਦੇ ਇਸ ਤਰ੍ਹਾਂ ਨਹੀਂ ਦੱਸਿਆ ਸੀ। ਉਨ੍ਹਾਂ ਪੁੱਛਿਆ ਕਿ ਕੀ ਮੇਰੇ ਮਾਪਿਆਂ ਅਤੇ ਭੈਣ-ਭਰਾਵਾਂ ਨੂੰ ਇਸ ਬਾਰੇ ਜਾਣਕਾਰੀ ਹੈ। 

ਮੈਂ ਉਨ੍ਹਾਂ ਨੂੰ ਇਹ ਗੱਲ ਗੁਪਤ ਰੱਖਣ ਲਈ ਕਿਹਾ ਅਤੇ ਉਨ੍ਹਾਂ ਕਦੇ ਮੇਰਾ ਭਰੋਸਾ ਨਹੀਂ ਤੋੜਿਆ।

ਮੈਂ ਗੇਅ ਪਰੇਡ ਵਿੱਚ ਹਿੱਸਾ ਨਹੀਂ ਲੈਂਦਾ।

ਪਰ ਮੈਂ ਇੱਕ ਪਰੇਡ ਵਿੱਚ ਹਿੱਸਾ ਲੈਣ ਤੋਂ ਹਾਲੇ ਵੀ ਡਰਦਾ ਹਾਂ। ਉਹ ਪਰੇਡ ਟੀਵੀ 'ਤੇ ਦਿਖਾਈ ਜਾਂਦੀ ਹੈ। ਮੇਰੇ ਵਰਗੇ ਪਿਛੋਕੜ ਵਾਲੇ ਸ਼ਖਸ ਲਈ ਇੱਕ ਪਰੇਡ ਵਿੱਚ ਚੱਲਣਾ ਅਜੀਬ ਹੋਵੇਗਾ। 

ਮੈਨੂੰ ਉਹ ਪਰੇਡਜ਼ ਜ਼ਿਆਦਾ ਫਾਇਦੇਮੰਦ ਵੀ ਨਹੀਂ ਲਗਦੀਆਂ। ਹੋਮੋਫੋਬੀਆ (ਐਲਜੀਬੀਟੀ ਪ੍ਰਤੀ ਨਕਾਰਾਤਮਕ ਭਾਵਨਾ) ਹਾਲੇ ਵੀ ਮੌਜੂਦ ਹੈ। 

'ਮੈਂ ਗੇਅ ਪਰੇਡ ਵਿੱਚ ਹਿੱਸਾ ਲੈਣ ਤੋਂ ਹਾਲੇ ਵੀ ਡਰਦਾ ਹਾਂ' ।

ਮੈਨੂੰ ਆਪਣੇ ਕਾਲਜ ਦੀ ਇੱਕ ਘਟਨਾ ਯਾਦ ਹੈ। ਇੱਕ ਪੁਰਾਣਾ ਵਿਦਿਆਰਥੀ ਹੋਸਟਲ ਵਿੱਚ ਮੁੰਡਿਆਂ ਨੂੰ ਲਿਆਉਣ ਲਈ ਮਸ਼ਹੂਰ ਸੀ। 

ਇੱਕ ਦਿਨ ਮੈਂ ਆਪਣੇ ਸਹਿਯੋਗੀਆਂ ਨਾਲ ਜਾ ਰਿਹਾ ਸੀ ਅਤੇ ਉਨ੍ਹਾਂ ਨੇ ਉਸ ਮੁੰਡੇ ਦਾ ਜ਼ਿਕਰ ਕੀਤਾ। 

ਇੱਕ ਮੁੰਡੇ ਨੇ ਕਿਹਾ, 'ਕੀ ਤੁਹਾਨੂੰ ਪਤਾ ਹੈ ਉਹ ਗੇਅ ਹੈ ਅਤੇ ਉਹ ਸਾਰੇ ਜ਼ੋਰਦੀ ਹੱਸਣ ਲੱਗੇ।' 

ਮੈਂ ਉਨ੍ਹਾਂ ਨੂੰ ਪੁੱਛਿਆ ਕਿ ਇਸ ਵਿੱਚ ਗਲਤ ਕੀ ਹੈ? 